Document ID: /roh_data/filtered/fineweb-2-filterrobots_roh.jsonl.gz/33726

Sa participads a l’occurrenza èn 500 biatletas e biatlets da 43 pajais, ch’èn vegnids accumpagnads da 300 coachs. Tranter ils sportists èn era stads exots sco la Brasilia u la Grönlanda. Per la Svizra hai dà ina medaglia d’aur e duas da bronz. Quella dad aur ha gudagnà Lea Meier, bronz han gudagnà Amy Baserga e Sebastian Stalder.
Dapli visitaders che spetgà
Cun 7'000 visitaders sajan las spetgas pli che ademplidas, quintà hajan ins cun circa 5'000 persunas. Silvio Baselgia, il vicepresident dal comité d’organisaziun, fa ina bilantscha fitg positiva davart ils davos diesch dis che l’occurrenza ha cuzzà.
La finamira da l’arena da biatlon saja ussa da pudair sa qualifitgar per in’etappa en la cuppa mundiala da l’elita. A decider vegn la federaziun internaziunala da biatlon l’atun a Prag. In dals termins pussaivels è la stagiun d’enviern 2022/23.
RTR Sportissimo 17:06